Београд некад и сад/7
7. 

ВУЧКО, ПРЕЂАШЊЕ 

ВУЧКО: Ево Вучко. 

ЉУБА: Да донесеш гефроренес. 

ВУЧКО: Хм!. 

ЉУБА: Шта је „хм“? 

ВУЧКО: Да се троше паре. 

ЉУБА: То твоја брига није. Иди, кад ти кажем. 

ВУЧКО: Лепо, лепо. (Одлази.) 

СТАНИЈА: Добро се момче види. 

ЉУБА: Добро врага. Не могу да нађем какву девојку, пак би га отерала. Нема ко ни да ме очешља. 

СТАНИЈА: Ама, кјерко, баш ти ружно стоји та коса. Зашто се не очешљаш љуцки? 

ЉУБА (гледа се на огледалу): Куд ће лепше него овако?
 
СТАНИЈА: Ама зашто је не туриш на једну страну? 

ЉУБА: Нека, мајка, кад све носе овако, могу и ја.

Београд некад и сад